title: 2008/797/EY: Neuvoston päätös, tehty 25 päivänä syyskuuta 2008 , Euroopan yhteisön ja Intian tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta

text:
               15.10.2008

               FI

               Euroopan unionin virallinen lehti

               L 273/7

         NEUVOSTON PÄÄTÖS,
   tehty 25 päivänä syyskuuta 2008,
   Euroopan yhteisön ja Intian tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta
   (2008/797/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 tekemällään päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Intian tasavallan hallituksen kanssa sopimuksen tietyistä lentoliikenteen näkökohdista. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla 5 päivänä kesäkuuta 2003 tehdyn neuvoston päätöksen liitteessä.

               (3)

               Komission neuvottelema sopimus olisi allekirjoitettava, ja sitä olisi sovellettava väliaikaisesti sillä varauksella, että se tehdään lopullisesti myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Intian tasavallan hallituksen välisen tiettyjä lentoliikenteen näkökohtia koskevan sopimuksen allekirjoittaminen sillä varauksella, että neuvosto tekee päätöksen mainitun sopimuksen tekemisestä.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisön puolesta sillä varauksella, että se tehdään.
   3 artikla
   Sopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen (1).
   4 artikla
   Neuvoston puheenjohtaja valtuutetaan antamaan sopimuksen 7 artiklan 2 kohdassa tarkoitettu ilmoitus.

      Tehty Brysselissä 25 päivänä syyskuuta 2008.

            Neuvoston puolesta

            Puheenjohtaja

         L. CHATEL

      (1)  Neuvoston pääsihteeristö julkaisee Euroopan unionin virallisessa lehdessä päivämäärän, josta alkaen sopimusta sovelletaan väliaikaisesti.
    ---documentbreak---

               15.10.2008

               FI

               Euroopan unionin virallinen lehti

               L 273/9

         Euroopan yhteisön ja Intian tasavallan hallituksen välinen
   SOPIMUS
   tietyistä lentoliikenteen näkökohdista
   EUROOPAN YHTEISÖ
   ja
   INTIAN TASAVALTA,
   jäljempänä ’osapuolet’, jotka
   TOTEAVAT, että useiden Euroopan yhteisön jäsenvaltioiden ja Intian tasavallan välillä on tehty kahdenvälisiä lentoliikennesopimuksia, joihin sisältyy yhteisön oikeuden vastaisia määräyksiä,
   TOTEAVAT, että Euroopan yhteisöllä on yksinomainen toimivalta useiden sellaisten näkökohtien osalta, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa,
   TUNNUSTAVAT, että Euroopan yhteisön jäsenvaltioiden ja Intian tasavallan kahdenvälisten lentoliikennesopimusten eräät määräykset on saatettava Euroopan yhteisön oikeuden mukaisiksi, jotta Euroopan yhteisön ja Intian tasavallan väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata,
   TOTEAVAT, etteivät lentoliikenteen harjoittajat Euroopan yhteisön lainsäädännön mukaisesti periaatteessa saa tehdä sopimuksia, jotka voivat vaikuttaa Euroopan yhteisön jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,
   TUNNUSTAVAT, että Euroopan yhteisön jäsenvaltioiden ja Intian tasavallan välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä, tai ii) vahvistetaan tällaisten sopimusten, päätösten tai toimintatapojen vaikutuksia, tai iii) annetaan lentoliikenteen harjoittajille tai muille yksityisille talouden toimijoille valta toteuttaa toimenpiteitä, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä, saattavat tehdä yrityksiin sovellettavista kilpailusäännöistä tehottomia,
   TUNNUSTAVAT, että jos jäsenvaltio on nimennyt lentoliikenteen harjoittajan, jonka turvallisuuden viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Intian tasavallan välisen sopimuksen turvallisuusmääräysten nojalla Intian tasavallalle kuuluvia oikeuksia sovelletaan myös suhteessa kyseiseen toiseen jäsenvaltioon,
   TOTEAVAT, että liitteessä I luetellut kahdenväliset lentoliikennesopimukset perustuvat yleiseen periaatteeseen, jonka mukaan osapuolten nimeämillä lentoliikenteen harjoittajilla on oikeudenmukaiset ja tasavertaiset mahdollisuudet tarjota sovittuja lentoliikennepalveluja tietyillä reiteillä,
   TOTEAVAT, että tämän sopimuksen tarkoituksena ei ole lisätä Euroopan yhteisön ja Intian tasavallan välisen lentoliikenteen kokonaismäärää tai vaikuttaa yhteisön lentoliikenteen harjoittajien ja Intian tasavallan lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa ’jäsenvaltioilla’ tarkoitetaan Euroopan yhteisön jäsenvaltioita.
   2.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin.
   3.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
   4.   Liikenneoikeuksia myönnetään edelleen kahdenvälisten sopimusten mukaisesti.
   2 artikla
   Jäsenvaltion suorittama nimeäminen
   1.   Tämän artiklan 2 kohdan määräykset ovat ensisijaisia liitteen II a kohdassa lueteltujen artiklojen vastaaviin määräyksiin nähden, jotka koskevat kyseisen jäsenvaltion tekemää lentoliikenteen harjoittajan nimeämistä ja Intian tasavallan lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset ovat ensisijaisia liitteen II b kohdassa lueteltujen artiklojen vastaaviin määräyksiin nähden, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   2.   Saatuaan ilmoituksen jäsenvaltion suorittamasta nimeämisestä Intian tasavallan on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i)

               lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa;

               ii)

               lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

               iii)

               lentoliikenteen harjoittaja on pysyvästi jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa joko suoraan tai osake-enemmistön kautta ja on jatkuvasti näiden valtioiden ja/tai niiden kansalaisten tosiasiallisessa määräysvallassa.

         3.   Intian tasavalta voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i)

               lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa;

               ii)

               lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä;

               iii)

               lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta;

               iv)

               lentoliikenteen harjoittajalla on jo liikennöintilupa Intian tasavallan ja jonkin toisen jäsenvaltion kahdenvälisen sopimuksen nojalla, ja käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia; tai

               v)

               lentoliikenteen harjoittajalla on sellaisen jäsenvaltion myöntämä lentotoimintalupa, jonka kanssa Intian tasavalta ei ole tehnyt kahdenvälistä lentoliikennesopimusta, ja kyseinen jäsenvaltio on evännyt liikenneoikeudet Intian tasavallalta.

         Intian tasavalta ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää Euroopan yhteisön lentoliikenteen harjoittajien välillä.
   3 artikla
   Turvallisuus
   1.   Tämän artiklan 2 kohdan määräyksillä täydennetään liitteen II c kohdassa lueteltuja vastaavia artikloja.
   2.   Jos jäsenvaltio on nimennyt lentoliikenteen harjoittajan, jonka viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Intian tasavallan välisen sopimuksen turvallisuusmääräysten nojalla Intian tasavallalle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen mainitun toisen jäsenvaltion toimesta sekä asianomaisen lentoliikenteen harjoittajan liikennöintiluvan myöntämiseen.
   4 artikla
   Yhteensopivuus kilpailusääntöjen kanssa
   1.   Mikään liitteessä I luetelluissa sopimuksissa ei niissä mahdollisesti olevista päinvastaisista määräyksistä huolimatta saa i) suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat kilpailua, ii) vahvistaa tällaisten sopimusten, päätösten tai toimintatapojen vaikutuksia, tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua.
   2.   Liitteessä I lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.
   5 artikla
   Sopimuksen liitteet
   Tämän sopimuksen liitteet ovat sen erottamaton osa.
   6 artikla
   Arviointi, tarkistaminen tai muuttaminen
   Osapuolet voivat milloin tahansa yhteisellä hyväksynnällä arvioida, tarkistaa tai muuttaa tätä sopimusta.
   7 artikla
   Voimaantulo ja väliaikainen soveltaminen
   1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaan saattamisen edellyttämät sisäiset menettelyt on saatettu päätökseen.
   2.   Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   3.   Jäsenvaltioiden ja Intian tasavallan väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.
   8 artikla
   Voimassaolon päättyminen
   1.   Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan.
   2.   Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan.

      TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.
      Tämä sopimus on tehty Marseillessa kahdentenakymmenentenäkahdeksantena päivänä syyskuuta vuonna kaksituhattakahdeksan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja hindin kielellä.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Repubblica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da Repúblika da Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering

   LIITE I
   Luettelo tämän sopimuksen 1 artiklassa tarkoitetuista sopimuksista

               a)

               Intian hallituksen ja Euroopan yhteisön jäsenvaltioiden väliset lentoliikennesopimukset, sellaisina kuin ne ovat mahdollisesti muutettuina tai täydennettyinä, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                           —

                           Itävallan liittohallituksen ja Intian hallituksen välinen lentoliikennesopimus, tehty New Delhissä 26 päivänä lokakuuta 1989,

                           —

                           Belgian kuningaskunnan hallituksen ja Intian hallituksen välinen lentoliikennesopimus, allekirjoitettu New Delhissä 6 päivänä huhtikuuta 1967,

                           —

                           Bulgarian tasavallan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 16 päivänä kesäkuuta 1992;

                           —

                           Kyproksen tasavallan hallituksen ja Intian hallituksen välinen lentoliikennesopimus, allekirjoitettu Nikosiassa 18 päivänä joulukuuta 2000,

                           —

                           Tšekin tasavallan hallituksen ja Intian tasavallan hallituksen välinen lentoliikennesopimus, allekirjoitettu Delhissä 16 päivänä lokakuuta 1997,

                           —

                           Tanskan kuningaskunnan hallituksen ja Intian hallituksen välinen lentoliikennesopimus, allekirjoitettu New Delhissä 19 päivänä joulukuuta 1995,

                           —

                           Suomen tasavallan hallituksen ja Intian hallituksen välinen lentoliikennesopimus, allekirjoitettu New Delhissä 18 päivänä heinäkuuta 1995,

                           —

                           Ranskan tasavallan hallituksen ja Intian hallituksen välinen lentoliikennesopimus, allekirjoitettu New Delhissä 16 päivänä heinäkuuta 1947,

                           —

                           Saksan liittotasavallan ja Intian hallituksen välinen lentoliikennesopimus, allekirjoitettu New Delhissä 31 päivänä toukokuuta 1963,

                           —

                           Unkarin kansantasavallan hallituksen ja Intian hallituksen välinen lentoliikennesopimus, allekirjoitettu New Delhissä 23 päivänä helmikuuta 1966,

                           —

                           Irlannin hallituksen ja Intian hallituksen välinen lentoliikennesopimus, allekirjoitettu New Delhissä 20 päivänä helmikuuta 1991,

                           —

                           Italian hallituksen ja Intian hallituksen välinen lentoliikennesopimus, allekirjoitettu Roomassa 16 päivänä heinäkuuta 1959,

                           —

                           Latvian tasavallan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 20 päivänä lokakuuta 1997,

                           —

                           Liettuan tasavallan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 20 päivänä helmikuuta 2001,

                           —

                           Luxemburgin suurherttuakunnan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 8 päivänä tammikuuta 2001,

                           —

                           Maltan tasavallan hallituksen ja Intian hallituksen välinen lentoliikennesopimus, allekirjoitettu Maltassa 5 päivänä lokakuuta 1998,

                           —

                           Alankomaiden hallituksen ja Intian hallituksen välinen lentoliikennesopimus, allekirjoitettu New Delhissä 24 päivänä toukokuuta 1951,

                           —

                           Puolan kansantasavallan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 25 päivänä tammikuuta 1977,

                           —

                           Portugalin tasavallan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 6 päivänä helmikuuta 1997,

                           —

                           Romanian hallituksen ja Intian hallituksen välinen lentoliikennesopimus, tehty New Delhissä 4 päivänä joulukuuta 1993,

                           —

                           Slovakian tasavallan hallituksen ja Intian hallituksen välinen sopimus säännöllisestä lentoliikenteestä, allekirjoitettu Bratislavassa 9 päivänä lokakuuta 1996,

                           —

                           Slovenian tasavallan hallituksen ja Intian hallituksen välinen sopimus säännöllisestä lentoliikenteestä, allekirjoitettu New Delhissä 16 päivänä helmikuuta 2004,

                           —

                           Espanjan hallituksen ja Intian tasavallan hallituksen välinen lentoliikennesopimus, allekirjoitettu New Delhissä 10 päivänä huhtikuuta 1987,

                           —

                           Ruotsin kuningaskunnan hallituksen ja Intian hallituksen välinen lentoliikennesopimus, allekirjoitettu New Delhissä 19 päivänä joulukuuta 1995,

                           —

                           Intian tasavallan hallituksen ja Ison-Britannian ja Pohjois-Irlannin yhdistyneen kuningaskunnan hallituksen välinen lentoliikennesopimus, allekirjoitettu New Delhissä 8 päivänä syyskuuta 2005;

               b)

               Intian hallituksen ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, sellaisina kuin ne ovat mahdollisesti muutettuina tai täydennettyinä, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä

                           —

                           Helleenien tasavallan hallituksen ja Intian tasavallan hallituksen välinen lentoliikennesopimus, parafoitu Ateenassa 23 päivänä lokakuuta 1997.

         LIITE II
   Luettelo liitteessä I lueteltujen sopimusten artikloista, joihin viitataan tämän sopimuksen 2–3 artiklassa

               a)

               Jäsenvaltion suorittama nimeäminen:

                           —

                           Intia–Itävalta-sopimuksen 3 artikla

                           —

                           Intia–Belgia-sopimuksen 3 artiklan 1–5 kappale

                           —

                           Intia–Bulgaria-sopimuksen III artikla

                           —

                           Intia–Kypros-sopimuksen 3 artikla

                           —

                           Intia–Tšekki-sopimuksen 3 artikla

                           —

                           Intia–Tanska-sopimuksen 3 artikla

                           —

                           Intia–Suomi-sopimuksen 3 artikla

                           —

                           Intia–Ranska-sopimuksen 2 artikla

                           —

                           Intia–Saksa-sopimuksen III artikla

                           —

                           Intia–Kreikka-sopimuksen 3 artikla

                           —

                           Intia–Unkari-sopimuksen 3 artikla

                           —

                           Intia–Irlanti-sopimuksen 3 artikla

                           —

                           Intia–Italia-sopimuksen IV artikla

                           —

                           Intia–Latvia-sopimuksen 3 artikla

                           —

                           Intia–Liettua-sopimuksen 3 artikla

                           —

                           Intia–Luxemburg-sopimuksen 3 artikla

                           —

                           Intia–Malta-sopimuksen 3 artikla

                           —

                           Intia–Alankomaat-sopimuksen 2 artikla

                           —

                           Intia–Puola-sopimuksen IV artikla

                           —

                           Intia–Portugali-sopimuksen 3 artikla

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen:

                           —

                           Intia–Itävalta-sopimuksen 4 artikla

                           —

                           Intia–Belgia-sopimuksen 3 artiklan 6 kappale

                           —

                           Intia–Bulgaria-sopimuksen IV artikla

                           —

                           Intia–Kypros-sopimuksen 4 artikla

                           —

                           Intia–Tšekki-sopimuksen 4 artikla

                           —

                           Intia–Tanska-sopimuksen 4 artikla

                           —

                           Intia–Suomi-sopimuksen 4 artikla

                           —

                           Intia–Ranska-sopimuksen 9 artikla

                           —

                           Intia–Saksa-sopimuksen IV artikla

                           —

                           Intia–Kreikka-sopimuksen 4 artikla

                           —

                           Intia–Unkari-sopimuksen 4 artikla

                           —

                           Intia–Irlanti-sopimuksen 4 artikla

                           —

                           Intia–Italia-sopimuksen IV artiklan 4–6 kappale

                           —

                           Intia–Latvia-sopimuksen 4 artikla

                           —

                           Intia–Liettua-sopimuksen 4 artikla

                           —

                           Intia–Luxemburg-sopimuksen 4 artikla

                           —

                           Intia–Malta-sopimuksen 4 artikla

                           —

                           Intia–Alankomaat-sopimuksen 8 artikla

                           —

                           Intia–Puola-sopimuksen V artikla

                           —

                           Intia–Portugali-sopimuksen 4 artikla

                           —

                           Intia–Romania-sopimuksen 4 artikla

                           —

                           Intia–Slovakia-sopimuksen 4 artikla

                           —

                           Intia–Slovenia-sopimuksen 4 artikla

                           —

                           Intia–Espanja-sopimuksen IV artikla

                           —

                           Intia–Ruotsi-sopimuksen 4 artikla

                           —

                           Intia–Yhdistynyt kuningaskunta-sopimuksen 5 artikla

               c)

               Turvallisuus:

                           —

                           Intian ja Tanskan välillä 30 päivänä marraskuuta 2006 sovittu turvallisuutta koskeva artikla

                           —

                           Intian ja Suomen välillä 18 päivänä toukokuuta 2006 sovittu turvallisuutta koskeva artikla

                           —

                           Intia–Kreikka-sopimuksen lisäys C

                           —

                           Intia–Espanja-sopimuksen XI artikla

                           —

                           Intian ja Ruotsin välillä 30 päivänä marraskuuta 2006 sovittu turvallisuutta koskeva artikla

                           —

                           Intia–Yhdistynyt kuningaskunta-sopimuksen 7 artikla

         LIITE III
   Luettelo tämän sopimuksen 2 artiklassa tarkoitetuista muista valtioista

               a)

               Islannin tasavalta (Euroopan talousalueesta tehdyn sopimuksen nojalla)

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla)

               c)

               Norjan kuningaskunta (Euroopan talousalueesta tehdyn sopimuksen nojalla)

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


title: 2007/513/Euratom: Neuvoston päätös, tehty 10 päivänä heinäkuuta 2007 , jolla hyväksytään Euroopan atomienergiayhteisön liittyminen muutettuun yleissopimukseen ydinaineita ja ydinlaitoksia koskevista turvajärjestelyistä -  Selitys, jonka Euroopan atomienergiayhteisö antaa yleissopimuksen 18 artiklan 4 kappaleen ja 17 artiklan 3 kappaleen mukaisesti

text:
               21.7.2007

               FI

               Euroopan unionin virallinen lehti

               L 190/12

      NEUVOSTON PÄÄTÖS,
   tehty 10 päivänä heinäkuuta 2007,
   jolla hyväksytään Euroopan atomienergiayhteisön liittyminen muutettuun yleissopimukseen ydinaineita ja ydinlaitoksia koskevista turvajärjestelyistä
   (2007/513/Euratom)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon komission ehdotuksen,
   sekä katsoo seuraavaa:

               (1)

               Euroopan atomienergiayhteisön perustamissopimuksen (jäljempänä ’Euratomin perustamissopimus’) 2 artiklan e alakohdassa määrätään, että Euroopan atomienergiayhteisö (jäljempänä ’yhteisö’) takaa asianmukaisella valvonnalla, että ydinaineita ei siirretä käytettäväksi muuhun kuin siihen käyttöön, johon ne on tarkoitettu.

               (2)

               Yleissopimus ydinaineita koskevista turvajärjestelyistä (The Convention on the Physical Protection of Nuclear Material and Nuclear Facilities, CPPNM, jäljempänä ’yleissopimus’) tehtiin vuonna 1979 ja se tuli voimaan vuonna 1987. Yleissopimuksen sopimuspuolina oli 27 päivänä kesäkuuta 2006 118 valtiota ja yhteisö. Kaikki jäsenvaltiot ovat yleissopimuksen sopimuspuolia.

               (3)

               Yleissopimuksen 20 artiklan nojalla kokoon kutsuttu yleissopimuksen muuttamista käsittelevä konferenssi kokoontui 4 päivänä heinäkuuta 2005 IAEA:n alaisuudessa. Komissio allekirjoitti 8 päivänä heinäkuuta 2005 yhteisön puolesta päätösasiakirjan yleissopimukseen tehtävistä muutoksista.

               (4)

               Euroopan yhteisöjen tuomioistuin (jäljempänä ’tuomioistuin’) on päättänyt, että jäsenvaltioiden osallistuminen yleissopimukseen on Euratomin perustamissopimuksen määräysten mukaista vain jos yhteisö on itse omaan toimivaltaansa kuuluvien alojen osalta yleissopimuksen sopimuspuolena samalla tavoin kuin jäsenvaltiot. (1) Tietyt yleissopimuksen sitoumukset voidaan panna täytäntöön yhteisöä koskevissa asioissa ainoastaan siten, että yhteisö ja jäsenvaltiot toimivat tiiviissä yhteistyössä sekä sopimuksen neuvottelu- ja tekovaiheessa että sovittujen sitoumusten täyttämisessä.

               (5)

               Tuomioistuin on edelleen vahvistanut, että Euratomin perustamissopimuksen 2 artiklan e alakohdassa annetaan yhteisön tehtäväksi taata asianmukaisella valvonnalla, että ydinaineita ei siirretä käytettäväksi muuhun kuin siihen käyttöön, johon ne on tarkoitettu, erottelematta siirtämisen laatua tai olosuhteita, joissa siirtämistä voisi tapahtua; lisäksi ilmaisulla ’turvavalvonta’, jota perustamissopimuksessa käytetään VII luvun määräyksiä luonnehdittaessa, on laajempi merkitys kuin se, että ydinaineiden käyttäjän ilmoittama käyttötarkoitus korvataan toisella käyttötarkoituksella. Näin ollen tuomioistuimen mukaan siihen sisältyvät myös turvajärjestelyjä koskevat toimet (2) Tuomioistuin totesi ratkaisussaan 1/78 myös, että rikosoikeudelliseen menettelyyn ja rikoksentekijöiden luovuttamiseen liittyvät määräykset liittyvät jäsenvaltioiden toimivaltaan kuuluviin asioihin (3).

               (6)

               Yleissopimuksen 18 artiklan 4 kappaleen mukaisesti tullessaan yleissopimuksen sopimuspuoleksi yhteisön on toimitettava tallettajalle selitys, jossa se ilmoittaa, mitä artikloja se ei aio soveltaa. Kyseinen selitys on tämän päätöksen liitteenä.

               (7)

               Yleissopimuksen 7 artiklassa edellytetään, että jokaisen sopimuspuolen on säädettävä tietyt rikokset rangaistaviksi asianmukaisin, niiden vakavan laadun huomioon ottavin rangaistuksin. On selvää, että kyseisessä määräyksessä jätetään sopimuspuolten tehtäväksi valita säädettävien rangaistusten luonne, tyyppi ja taso. Siinä ei erityisesti edellytetä, että sopimuspuolet saattavat siinä kuvatut teot rangaistavaksi rikosoikeudellisin seuraamuksin. Näin ollen yhteisöön sovelletaan 7 artiklaa ainakin jossain määrin.

               (8)

               Tämän vuoksi olisi hyväksyttävä yhteisön liittyminen muutettuun yleissopimukseen,

         ON PÄÄTTÄNYT SEURAAVAA:
   Ainoa artikla
   Hyväksytään Euroopan atomienergiayhteisön liittyminen yleissopimukseen ydinaineita ja ydinlaitoksia koskevista turvajärjestelyistä, sellaisena kuin se on muutettuna 8 päivänä heinäkuuta 2005 allekirjoitetulla päätösasiakirjalla.
   Muutetun yleissopimuksen teksti ja yleissopimuksen 18 artiklan 4 kappaleen ja 17 artiklan 3 kappaleen mukainen yhteisön selityksen teksti ovat tämän päätöksen liitteinä.

      Tehty Brysselissä 10 päivänä heinäkuuta 2007.

            Neuvoston puolesta

            Puheenjohtaja

         F. TEIXEIRA DOS SANTOS

      (1)  Ratkaisu 1/78, 14. marraskuuta 1978, Kok. 1978, s. 2151, erityisesti ratkaisun ensimmäinen operatiivinen osa ja 34 kohta.

      (2)  21 kohta.

      (3)  31 kohta.

      Selitys, jonka Euroopan atomienergiayhteisö antaa yleissopimuksen 18 artiklan 4 kappaleen ja 17 artiklan 3 kappaleen mukaisesti
      Seuraavat valtiot ovat tällä hetkellä Euroopan atomienergiayhteisön jäseniä: Belgian kuningaskunta, Bulgarian tasavalta, Tšekin tasavalta, Tanskan kuningaskunta, Saksan liittotasavalta, Viron tasavalta, Irlanti, Helleenien tasavalta, Espanjan kuningaskunta, Ranskan tasavalta, Italian tasavalta, Kyproksen tasavalta, Latvian tasavalta, Liettuan tasavalta, Luxemburgin suurherttuakunta, Unkarin tasavalta, Maltan tasavalta, Alankomaiden kuningaskunta, Itävallan tasavalta, Puolan tasavalta, Portugalin tasavalta, Romania, Slovenian tasavalta, Slovakian tasavalta, Suomen tasavalta, Ruotsin kuningaskunta ja Ison-Britannian ja Pohjois-Irlannin yhdistynyt kuningaskunta.
      Yhteisö ilmoittaa, että ydinaineita ja ydinlaitoksia koskevista turvajärjestelyistä tehdyn yleissopimuksen 8–13 artiklaa sekä 14 artiklan 2 ja 3 kappaletta ei sovelleta siihen.
      Lisäksi kyseisen yleissopimuksen 17 artiklan 3 kappaleen nojalla yhteisö ilmoittaa myös, että koska ainoastaan valtiot voivat olla osapuolina Kansainväliseen tuomioistuimeen käsiteltäviksi saatetuissa asioissa, yhteisöä sitoo ainoastaan 17 artiklan 2 kappaleessa tarkoitettu välimiesmenettely.


Avis juridique important

|

32000D0029

2000/29/EY: Neuvoston päätös, tehty 28 päivänä kesäkuuta 1999, sopimuksen tekemisestä Islannin tasavallan ja Norjan kuningaskunnan kanssa yhtäältä Irlannin sekä Ison-Britannian ja Pohjois-Irlannin yhdistyneen kuningaskunnan ja toisaalta Islannin tasavallan ja Norjan kuningaskunnan välisten oikeuksien ja velvollisuuksien määräämiseksi niillä Schengenin säännöstön aloilla, joita sovelletaan näihin valtioihin

Virallinen lehti nro L 015 , 20/01/2000 s. 0001 - 0001

NEUVOSTON PÄÄTÖS,tehty 28 päivänä kesäkuuta 1999,sopimuksen tekemisestä Islannin tasavallan ja Norjan kuningaskunnan kanssa yhtäältä Irlannin sekä Ison-Britannian ja Pohjois-Irlannin yhdistyneen kuningaskunnan ja toisaalta Islannin tasavallan ja Norjan kuningaskunnan välisten oikeuksien ja velvollisuuksien määräämiseksi niillä Schengenin säännöstön aloilla, joita sovelletaan näihin valtioihin(2000/29/EY)EUROOPAN UNIONIN NEUVOSTO, jokaottaa huomioon Amsterdamin sopimuksella Euroopan unionista tehtyyn sopimukseen ja Euroopan yhteisön perustamissopimuksen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 6 artiklan toisen kohdan,ON PÄÄTTÄNYT SEURAAVAA:Ainoa artiklaHyväksytään Islannin tasavallan ja Norjan kuningaskunnan kanssa tehty sopimus yhtäältä Irlannin sekä Ison-Britannian ja Pohjois-Irlannin yhdistyneen kuningaskunnan ja toisaalta Islannin tasavallan ja Norjan kuningaskunnan välisten oikeuksien ja velvollisuuksien määräämiseksi niillä Schengenin säännöstön aloilla, joita sovelletaan näihin valtioihin.Sopimuksen teksti on tämän päätöksen liitteenä.Tehty Luxemburgissa 28 päivänä kesäkuuta 1999.Neuvoston puolestaPuheenjohtajaM. NAUMANN


title: Euroopan parlamentin päätös (EU) 2016/1578, annettu 28 päivänä huhtikuuta 2016, Euroopan unionin jäsenvaltioiden operatiivisesta ulkorajayhteistyöstä huolehtivan viraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/381

         EUROOPAN PARLAMENTIN PÄÄTÖS (EU) 2016/1578,
   annettu 28 päivänä huhtikuuta 2016,
   Euroopan unionin jäsenvaltioiden operatiivisesta ulkorajayhteistyöstä huolehtivan viraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0079/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (4) ja erityisesti sen 30 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0115/2016),

               1.

               toteaa, että Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan unionin jäsenvaltioiden operatiivisesta ulkorajayhteistyöstä huolehtivan viraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 342.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 349, 25.11.2004, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2008/778/EY: Neuvoston päätös, tehty 2 päivänä lokakuuta 2008 , itävaltalaisen jäsenen ja varajäsenen nimeämisestä alueiden komiteaan

text:
               8.10.2008

               FI

               Euroopan unionin virallinen lehti

               L 267/30

      NEUVOSTON PÄÄTÖS,
   tehty 2 päivänä lokakuuta 2008,
   itävaltalaisen jäsenen ja varajäsenen nimeämisestä alueiden komiteaan
   (2008/778/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut varsinaisen jäsenen paikka Herwig VAN STAAn toimikauden päätyttyä. Varajäsenen paikka on vapautunut Elisabeth ZANONin toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010

               a)

               jäseneksi:
               Herwig VAN STAA, Präsident des Tiroler Landtages.

               b)

               varajäseneksi:
               Günther PLATTER, Landeshauptmann, Tirol.

         2 artikla
   Tämä päätös tulee voimaan päivänä, jona se tehdään.

      Tehty Luxemburgissa 2 päivänä lokakuuta 2008.

            Neuvoston puolesta

            Puheenjohtaja

         X. BERTRAND

      (1)  EUVL L 56, 25.2.2006, s. 75.


title: 2006/661/EY: Komission päätös, tehty 29 päivänä syyskuuta 2006 , elintarvike- ja rehuvalvonnan alalla uusille yhteisön vertailulaboratorioille myönnettävästä yhteisön taloudellisesta tuesta vuodeksi 2006 (tiedoksiannettu numerolla K(2006) 4277)

text:
               3.10.2006

               FI

               Euroopan unionin virallinen lehti

               L 272/18

      KOMISSION PÄÄTÖS,
   tehty 29 päivänä syyskuuta 2006,
   elintarvike- ja rehuvalvonnan alalla uusille yhteisön vertailulaboratorioille myönnettävästä yhteisön taloudellisesta tuesta vuodeksi 2006
   (tiedoksiannettu numerolla K(2006) 4277)
   (Ainoastaan espanjan-, tanskan-, saksan-, englannin-, ranskan-, italian-, hollannin- ja ruotsinkieliset tekstit ovat todistusvoimaisia)
   (2006/661/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 7 kohdan,
   sekä katsoo seuraavaa:

               (1)

               Elintarvike- ja rehuvalvonnan alalla toimiville yhteisön vertailulaboratorioille voidaan myöntää yhteisön taloudellista tukea tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (2) 28 artiklan mukaisesti.

               (2)

               Päätöksen 90/424/ETY 28 artiklan mukaisesti vertailulaboratorioiden toimintaan myönnettävästä yhteisön taloudellisesta tuesta 29 päivänä tammikuuta 2004 annetussa komission asetuksessa (EY) N:o 156/2004 (3) säädetään, että yhteisö myöntää taloudellista tukea laboratorion toimintaan edellyttäen, että hyväksytyt työohjelmat on toteutettu tehokkaasti ja että tuensaajat toimittavat komissiolle kaikki tarvittavat tiedot tietyissä määräajoissa.

               (3)

               Komissio käynnisti heinäkuussa 2005 ehdotuspyynnön elintarvike- ja rehuvalvonnan alalla toimivien uusien yhteisön vertailulaboratorioiden valintaa ja nimeämistä varten. Hakemusten arviointi saatiin päätökseen joulukuussa 2005, ja tuloksista ilmoitettiin kyseisten jäsenvaltioiden toimivaltaisille viranomaisille. Arvioinnin perusteella valittiin ehdokkaat, jotka nimetään uusiksi yhteisön vertailulaboratorioiksi.

               (4)

               Euroopan parlamentin ja neuvoston asetuksen (EY) N:o 882/2004 liitteen VII muuttamisesta yhteisön vertailulaboratorioiden osalta 23 päivänä toukokuuta 2006 annetussa komission asetuksessa (EY) N:o 776/2006 (4) nimettiin uudet yhteisön vertailulaboratoriot seuraaville aloille: Listeria monocytogenes -bakteeri, koagulaasipositiiviset stafylokokit, Escherichia coli -bakteeri, mukaan lukien verosytotoksinen E. coli (VTEC), kampylobakteeri, loiset (erityisesti Trichinella, Echinococcus ja Anisakis), mikrobilääkeresistenssi, rehuissa esiintyvät eläinproteiinit, torjunta-ainejäämät (eläinperäiset elintarvikkeet ja erittäin rasvapitoiset tuotteet, viljat ja rehut, hedelmät ja vihannekset, mukaan lukien erittäin vesi- ja happopitoiset tuotteet sekä yhden jäämän määritysmenetelmät kaikkia edellä mainittuja matriiseja varten) sekä rehuissa ja elintarvikkeissa esiintyvät dioksiinit ja PCB:t.

               (5)

               Komissio on arvioinut uusien yhteisön vertailulaboratorioiden toimittamat vuotta 2006 koskevat työohjelmat ja niitä vastaavat alustavat talousarviot.

               (6)

               Yhteisön taloudellista tukea olisi myönnettävä yhteisön vertailulaboratorioille, jotka on nimetty suorittamaan asetuksessa (EY) N:o 882/2004 säädettyjä tehtäviä. Yhteisön taloudellisen tuen olisi oltava 100 prosenttia tukikelpoisista kustannuksista, kuten asetuksessa (EY) N:o 156/2004 määritellään.

               (7)

               Yhteisöltä saatavan taloudellisen tuen lisäksi olisi myönnettävä lisätukea seminaarien järjestämiseen yhteisön vertailulaboratorioiden vastuulle kuuluvilla aloilla.

               (8)

               Yhteisön vertailulaboratorioiden järjestämiin seminaareihin myönnettävän taloudellisen tuen olisi oltava asetuksessa (EY) N:o 156/2004 annettujen tukikelpoisuussääntöjen mukainen, ja sitä voidaan myöntää enintään 30 osallistujalle.

               (9)

               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (5) 3 artiklan 2 kohdan a alakohdan mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan Euroopan maatalouden ohjaus- ja tukirahaston tukiosastosta.

               (10)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   1.   Yhteisö myöntää Ranskalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Ranska ja jotka koskevat Listeria monocytogenes – bakteerin testausta.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 98 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Ranskalle 1 kohdassa tarkoitetun laboratorion järjestämään seminaariin. Tuki saa olla enintään 30 000 euroa.
   2 artikla
   1.   Yhteisö myöntää Ranskalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Ranska ja jotka koskevat koagulaasipositiivisten stafylokokkien, mukaan lukien Staphylococccus aureus, määritystä ja testausta.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 66 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Ranskalle 1 kohdassa tarkoitetun laboratorion järjestämään seminaariin. Tuki saa olla enintään 30 000 euroa.
   3 artikla
   1.   Yhteisö myöntää Italialle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Istituto Superiore di Sanità (ISS), Rooma, Italia ja jotka koskevat Escherichia coli – bakteerin, mukaan lukien verosytotoksinen E. coli (VTEC), määritystä ja testausta.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 68 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Italialle 1 kohdassa tarkoitetun laboratorion järjestämään seminaariin. Tuki saa olla enintään 30 000 euroa.
   4 artikla
   1.   Yhteisö myöntää Ruotsille taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Statens Veterinärmedicinska Anstalt (SVA), Uppsala, Ruotsi ja jotka koskevat kampylobakteerin seurantaa.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 118 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Ruotsille 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   5 artikla
   1.   Yhteisö myöntää Italialle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Istituto Superiore di Sanità (ISS), Rooma, Italia ja jotka koskevat loisten (erityisesti Trichinella, Echinococcus ja Anisakis) määritystä ja testausta.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 117 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Italialle 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   6 artikla
   Yhteisö myöntää Tanskalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Danmarks Fødevareforskning (DFVF), Kööpenhamina, Tanska ja jotka koskevat mikrobilääkeresistenssin seurantaa.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 128 000 euroa.
   7 artikla
   Yhteisö myöntää Belgialle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Centre Wallon de Recherches agronomiques (CRA-W), Gembloux, Belgia ja jotka koskevat rehuissa esiintyvän eläinproteiinin määritystä ja testausta.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 263 000 euroa.
   8 artikla
   1.   Yhteisö myöntää Saksalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Chemisches und Veterinäruntersuchungsamt (CVUA), Freiburg, Saksa ja jotka koskevat torjunta-ainejäämien määritystä ja testausta eläinperäisissä elintarvikkeissa ja erittäin rasvapitoisissa tuotteissa.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 150 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Saksalle 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   9 artikla
   1.   Yhteisö myöntää Tanskalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Danmarks Fødevareforskning (DFVF), Kööpenhamina, Tanska ja jotka koskevat torjunta-ainejäämien määritystä ja testausta viljoissa ja rehuissa.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 150 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Tanskalle 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   10 artikla
   1.   Yhteisö myöntää Espanjalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Espanja ja jotka koskevat torjunta-ainejäämien määritystä ja testausta hedelmissä ja vihanneksissa, mukaan lukien erittäin vesi- ja happopitoiset tuotteet.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 400 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Espanjalle 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   11 artikla
   1.   Yhteisö myöntää Saksalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Chemisches und Veterinäruntersuchungsamt (CVUA), Stuttgart, Saksa ja jotka koskevat torjunta-ainejäämien määritystä ja testausta yhden jäämän määritysmenetelmillä.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 300 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Saksalle 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   12 artikla
   1.   Yhteisö myöntää Saksalle taloudellista tukea asetuksen (EY) N:o 882/2004 32 artiklassa säädettyjä tehtäviä varten, jotka suorittaa Chemisches und Veterinäruntersuchungsamt (CVUA), Stuttgart, Saksa ja jotka koskevat dioksiinien ja PCB:iden määritystä ja testausta rehuissa ja elintarvikkeissa.
   Kyseinen taloudellinen tuki saa olla 1 päivän heinäkuuta 2006 ja 31 päivän joulukuuta 2006 välisenä ajanjaksona enintään 400 000 euroa.
   2.   Edellä olevassa 1 kohdassa säädetyn enimmäismäärän lisäksi yhteisö myöntää taloudellista tukea Saksalle 1 kohdassa tarkoitetun laboratorion järjestämiin seminaareihin. Tuki saa olla enintään 30 000 euroa.
   13 artikla
   Edellä olevassa 1–12 artiklassa tarkoitettu yhteisön taloudellinen tuki on 100 prosenttia tukikelpoisista kustannuksista, kuten asetuksessa (EY) N:o 156/2004 määritellään.
   14 artikla
   Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Espanjan kuningaskunnalle, Ranskan tasavallalle, Italian tasavallalle ja Ruotsin kuningaskunnalle.

      Tehty Brysselissä 29 päivänä syyskuuta 2006.

            Komission puolesta

         Markos KYPRIANOU

            Komission jäsen

      (1)  EUVL L 165, 30.4.2004, s. 1. Asetus sellaisena kuin se on muutettuna komission asetuksella (EY) N:o 776/2006 (EUVL L 136, 24.5.2006, s. 3).

      (2)  EYVL L 224, 18.8.1990, s. 19. Päätös sellaisena kuin se on viimeksi muutettuna päätöksellä 2006/53/EY (EUVL L 29, 2.2.2006, s. 37).

      (3)  EUVL L 27, 30.1.2004, s. 5.

      (4)  EUVL L 136, 24.5.2006, s. 3.

      (5)  EUVL L 209, 11.8.2005, s. 1. Asetus sellaisena kuin se on muutettuna asetuksella (EY) N:o 320/2006 (EUVL L 58, 28.2.2006, s. 42).


title: 2013/216/YUTP: Poliittisten ja turvallisuusasioiden komitean päätös BiH/20/2013, annettu 24 päivänä huhtikuuta 2013 , Bosnia ja Hertsegovinassa toteutettavan Euroopan unionin sotilasoperaation Napolissa sijaitsevan EU:n esikuntayksikön päällikön nimittämisestä

text:
               9.5.2013

               FI

               Euroopan unionin virallinen lehti

               L 127/26

         POLIITTISTEN JA TURVALLISUUSASIOIDEN KOMITEAN PÄÄTÖS BiH/20/2013,
   annettu 24 päivänä huhtikuuta 2013,
   Bosnia ja Hertsegovinassa toteutettavan Euroopan unionin sotilasoperaation Napolissa sijaitsevan EU:n esikuntayksikön päällikön nimittämisestä
   (2013/216/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
   sekä katsoo seuraavaa:

               (1)

               Pohjois-Atlantin neuvosto on pääsihteerin/korkean edustajan ja Naton pääsihteerin 28 päivänä syyskuuta 2004 ja 8 päivänä lokakuuta 2004 käymällä kirjeenvaihdolla päättänyt, että Napolin yhteisen komentokeskuksen esikuntapäällikkö on käytettävissä Napolissa sijaitsevan EU:n esikuntayksikön päällikön tehtävään.

               (2)

               Yhteisen toiminnan 2004/570/YUTP 6 artiklan mukaisesti neuvosto on valtuuttanut poliittisten ja turvallisuusasioiden komitean (PTK) huolehtimaan EU:n sotilasoperaation poliittisesta ja strategisesta johdosta.

               (3)

               PTK hyväksyi 15 päivänä kesäkuuta 2010 päätöksen BiH/16/2010 (2) kenraaliluutnantti Leandro DE VICENTIn nimittämisestä Bosnia ja Hertsegovinassa toteutettavan Euroopan unionin sotilasoperaation Napolissa sijaitsevan EU:n esikuntayksikön päälliköksi.

               (4)

               EU:n operaation komentaja on suosittanut, että Napolin yhteisen komentokeskuksen esikuntapäällikkö, kenraali Leonardo DI MARCO nimitetään Napolissa sijaitsevan EU:n esikuntayksikön päälliköksi kenraaliluutnantti Leandro DE VICENTIn seuraajaksi.

               (5)

               EU:n sotilaskomitea on antanut tukensa tälle suositukselle.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.

               (7)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään kenraali Leonardo DI MARCO Bosnia ja Hertsegovinassa toteutettavan Euroopan unionin sotilasoperaation Napolissa sijaitsevan EU:n esikuntayksikön päälliköksi 28 päivästä huhtikuuta 2013 alkaen.
   2 artikla
   Kumotaan päätös BiH/16/2010.
   3 artikla
   Tämä päätös tulee voimaan 28 päivänä huhtikuuta 2013.

      Tehty Brysselissä 24 päivänä huhtikuuta 2013.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 252, 28.7.2004, s. 10.

      (2)  EUVL L 155, 22.6.2010, s. 33.


title: Virkamiestuomioistuimen päätös N:o 3/2011, tehty 20 päivänä syyskuuta 2011 pidetyssä täysistunnossa, oikeudenkäyntiasiakirjojen jättämisestä ja vastaanottamisesta e-Curia-sovelluksella

text:
               1.10.2011

               FI

               Euroopan unionin virallinen lehti

               C 289/11

         VIRKAMIESTUOMIOISTUIMEN PÄÄTÖS
   N:o 3/2011,
   tehty 20 päivänä syyskuuta 2011 pidetyssä täysistunnossa,
   oikeudenkäyntiasiakirjojen jättämisestä ja vastaanottamisesta e-Curia-sovelluksella
   2011/C 289/08
   EUROOPAN UNIONIN VIRKAMIESTUOMIOISTUIN, joka
   ottaa huomioon työjärjestyksen ja erityisesti sen 34 artiklan 7 kohdan ja 99 artiklan 3 kohdan,
   sekä katsoo seuraavaa:

               (1)

               Viestintäteknologian kehittymisen huomioon ottamiseksi on kehitetty tietokonesovellus, joka mahdollistaa oikeudenkäyntiasiakirjojen jättämisen ja tiedoksiantamisen sähköisesti.

               (2)

               Tämä sovellus perustuu sähköiseen tunnistusmenettelyyn, jossa yhdistyvät käyttäjätunnuksen ja salasanan käyttö, ja se täyttää vaihdettujen asiakirjojen autenttisuuteen, täydellisyyteen ja luottamuksellisuuteen liittyvät vaatimukset,

         ON PÄÄTTÄNYT SEURAAVAA:
   1 artikla
   e-Curia -niminen sovellus, joka on yhteinen kaikille kolmelle Euroopan unionin tuomioistuimen muodostavalle tuomioistuimelle, mahdollistaa oikeudenkäyntiasiakirjojen jättämisen ja tiedoksiantamisen sähköisesti tässä päätöksessä säädetyin edellytyksin.
   2 artikla
   Kyseisen sovelluksen käyttäminen edellyttää henkilökohtaista käyttäjätunnusta ja salasanaa.
   3 artikla
   e-Curiassa jätettyä asiakirjaa pidetään työjärjestyksen 34 artiklan 1 kohdassa tarkoitettuna alkuperäiskappaleena silloin, kun asianosaisen edustajan käyttäjätunnusta ja salasanaa on käytetty asiakirjaa jätettäessä. Tämä tunnistaminen vastaa kyseisen asiakirjan allekirjoittamista.
   4 artikla
   e-Curiassa jätettävään asiakirjaan on liitettävä asiakirjassa mainitut liitteet sekä luettelo niistä.
   e-Curiassa jätettävän asiakirjan ja sen mahdollisten liitteiden oikeaksi todistettujen jäljennösten jättäminen ei ole tarpeellista.
   5 artikla
   Oikeudenkäyntiasiakirja katsotaan työjärjestyksen 34 artiklan 3 kohdassa tarkoitetulla tavalla jätetyksi sillä hetkellä, kun asianosaisen edustaja vahvistaa asiakirjan jättämisen.
   Tältä osin huomioon otettava aika on Luxemburgin suurherttuakunnan aika.
   6 artikla
   Oikeudenkäyntiasiakirjat, mukaan lukien tuomiot ja määräykset, annetaan tiedoksi e-Curiassa asianosaisten edustajille silloin kun he ovat nimenomaisesti hyväksyneet tämän tiedoksiantamisen muodon tai, tietyn asian osalta, kun he ovat suostuneet tähän tiedoksiantamisen muotoon jättämällä oikeudenkäyntiasiakirjan e-Curiassa.
   Oikeudenkäyntiasiakirjat annetaan tiedoksi e-Curiassa niille jäsenvaltioille, muille Euroopan talousalueesta tehdyn sopimuksen osapuolille ja unionin toimielimille, elimille ja virastoille, jotka ovat hyväksyneet tämän tiedoksiantamisen muodon.
   7 artikla
   Edellisessä artiklassa tarkoitetuille tiedoksiantojen vastaanottajille ilmoitetaan sähköpostitse siitä, että heille on toimitettu e-Curiassa tiedoksianto.
   Oikeudenkäyntiasiakirja annetaan tiedoksi sillä hetkellä, kun vastaanottaja (asianosaisen edustaja tai tämän assistentti) pyytää saada tutustua kyseiseen asiakirjaan. Jos tällaista pyyntöä ei esitetä, asiakirja katsotaan tiedoksi annetuksi seitsemän päivän kuluttua sitä päivää seuraavasta päivästä, kun tiedoksiannosta ilmoittava sähköposti on lähetty.
   Kun asianosaista edustaa useampi asiamies tai asianajaja, määräaikojen laskemisessa otetaan huomioon se hetki, kun ensimmäinen pyyntö saada tutustua kyseiseen asiakirjaan esitetään.
   Tältä osin huomioon otettava aika on Luxemburgin suurherttuakunnan aika.
   8 artikla
   Kirjaaja vahvistaa e-Curian käyttöehdot ja valvoo niiden noudattamista. e-Curian käyttäminen kyseisten ehtojen vastaisesti voi johtaa asianomaisen käyttäjätilin sulkemiseen.
   Virkamiestuomioistuin toteuttaa tarvittavat toimenpiteet suojatakseen e-Curiaa väärinkäytöksiltä ja vilpilliseltä käytöltä.
   Käyttäjälle ilmoitetaan sähköpostitse kaikista tämän artiklan nojalla toteutetuista sellaisista toimenpiteistä, jotka estävät häntä käyttämästä käyttäjätiliään.
   9 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Luxemburgissa 20 päivänä syyskuuta 2011.

            Kirjaaja

         W. HAKENBERG

            Presidentti

         P. MAHONEY


title: 2007/801/EY: Neuvoston päätös, tehty 6 päivänä joulukuuta 2007 , Schengenin säännöstön määräysten täysimääräisestä soveltamisesta Tšekin tasavallassa, Viron tasavallassa, Latvian tasavallassa, Liettuan tasavallassa, Unkarin tasavallassa, Maltan tasavallassa, Puolan tasavallassa, Slovenian tasavallassa ja Slovakian tasavallassa

text:
               8.12.2007

               FI

               Euroopan unionin virallinen lehti

               L 323/34

      NEUVOSTON PÄÄTÖS,
   tehty 6 päivänä joulukuuta 2007,
   Schengenin säännöstön määräysten täysimääräisestä soveltamisesta Tšekin tasavallassa, Viron tasavallassa, Latvian tasavallassa, Liettuan tasavallassa, Unkarin tasavallassa, Maltan tasavallassa, Puolan tasavallassa, Slovenian tasavallassa ja Slovakian tasavallassa
   (2007/801/EY)
   EUROOPAN UNIONIN NEUVOSTO, joka
   ottaa huomioon vuoden 2003 liittymisasiakirjan ja erityisesti sen 3 artiklan 2 kohdan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Vuoden 2003 liittymisasiakirjan 3 artiklan 2 kohdan mukaan muita kuin kyseisen liittymisasiakirjan liitteessä I olevia Schengenin säännöstön määräyksiä sovelletaan uudessa jäsenvaltiossa kyseisessä välineessä tarkoitetulla tavalla vasta, kun asiasta on tehty erityinen neuvoston päätös sen jälkeen, kun on tarkistettu, että vaaditut edellytykset kyseisen säännöstön soveltamiseksi ovat täyttyneet.

               (2)

               Neuvosto tarkisti, että Tšekin tasavalta, Viron tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta (jäljempänä ’kyseiset jäsenvaltiot’) ovat täyttäneet vaaditut edellytykset Schengenin säännöstön kyseessä olevan tietosuojaa koskevan osan soveltamiseksi, ja päätti, että Schengenin tietojärjestelmää SISiä koskevia Schengenin säännöstön määräyksiä sovelletaan kyseisiin jäsenvaltioihin 1 päivästä syyskuuta 2007.

               (3)

               Neuvosto on nyt tarkistanut pysyvän Schengenin arviointi- ja soveltamiskomitean perustamisesta 16 päivänä syyskuuta 1998 tehdyn toimeenpanevan komitean päätöksessä (SCH/Com-ex (98) 26 def.) (2) esitettyjen sovellettavien Schengen-arviointimenettelyjen mukaisesti, että kyseiset jäsenvaltiot ovat täyttäneet Schengenin säännöstön soveltamiseksi vaaditut edellytykset kaikilla muilla Schengenin säännöstön aloilla, joita ovat ilmarajat, maarajat, poliisiyhteistyö, Schengenin tietojärjestelmä, merirajat ja viisumit.

               (4)

               Neuvosto totesi 8 päivänä marraskuuta 2007, että kyseiset jäsenvaltiot ovat täyttäneet kutakin mainittua alaa koskevat edellytykset.

               (5)

               On mahdollista asettaa päivämäärät, joista alkaen kyseisten jäsenvaltioiden on täysimääräisesti sovellettava Schengenin säännöstöä, eli päivämäärät, joista alkaen henkilöä koskevat rajatarkastukset olisi lopetettava kyseisten jäsenvaltioiden sisärajoilla.

               (6)

               Schengenin tietojärjestelmää koskevien Schengenin säännöstön määräysten soveltamisesta Tšekin tasavallassa, Viron tasavallassa, Latvian tasavallassa, Liettuan tasavallassa, Unkarin tasavallassa, Maltan tasavallassa, Puolan tasavallassa, Slovenian tasavallassa ja Slovakian tasavallassa 12 päivänä kesäkuuta 2007 tehdyssä neuvoston päätöksessä 2007/471/EY (3) säädetyt Schengenin tietojärjestelmän käyttöä koskevat rajoitukset olisi poistettava sinä päivänä, joka on kyseisistä päivämääristä aiempi.

               (7)

               Sen välttämiseksi, että Schengen-alueen laajentaminen vaikeuttaa tiettyjen henkilöryhmien matkustamista alueella, päätöksessä N:o 895/2006/EY (4) säädetty helpotus, joka koskee kolmansien maiden kansalaisia, joilla on jonkin kyseessä olevan jäsenvaltion myöntämä kansallinen lyhytaikainen viisumi muiden kyseessä olevien jäsenvaltioiden alueen läpi tapahtuvaa kauttakulkua varten, olisi pidettävä voimassa. Tämän vuoksi tiettyjä kyseisen päätöksen säännöksiä olisi edelleen sovellettava rajoitetun siirtymäkauden ajan.

               (8)

               Vuoden 2003 liittymisasiakirjan 3 artiklan 2 kohdan toisen alakohdan mukaan sekä ottaen huomioon sen, että Ison-Britannian ja Pohjois-Irlannin yhdistynyt kuningaskunta soveltaa Schengenin säännöstön osien voimaansaattamisesta Ison-Britannian ja Pohjois-Irlannin yhdistyneessä kuningaskunnassa 22 päivänä joulukuuta 2004 tehdyn neuvoston päätöksen 2004/926/EY (5) mukaisesti Schengenin säännöstöä osittain, ja erityisesti kyseisen päätöksen 1 artiklan ensimmäisen kohdan, ainoastaan osaa Schengenin säännöstön määräyksistä, joita sovelletaan kyseisissä jäsenvaltioissa niiden suhteissa Schengenin säännöstöä täysimääräisesti soveltaviin jäsenvaltioihin, olisi sovellettava kyseisten jäsenvaltioiden suhteissa Ison-Britannian ja Pohjois-Irlannin yhdistyneeseen kuningaskuntaan.

               (9)

               Islannin ja Norjan osalta tällä päätöksellä kehitetään Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa tarkoitettuja Schengenin säännöstön sellaisia määräyksiä, jotka kuuluvat mainitun sopimuksen yksityiskohtaisista soveltamissäännöistä tehdyn neuvoston päätöksen 1999/437/EY (6) 1 artiklan B, C, D, F ja H alakohdassa tarkoitettuun alaan,

         ON PÄÄTTÄNYT SEURAAVAA:
   1 artikla
   1.   Liitteessä I tarkoitettuja Schengenin säännöstön määräyksiä sovelletaan kyseisissä jäsenvaltioissa niiden keskinäisissä suhteissa ja niiden suhteissa Belgian kuningaskuntaan, Tanskan kuningaskuntaan, Saksan liittotasavaltaan, Helleenien tasavaltaan, Espanjan kuningaskuntaan, Ranskan tasavaltaan, Italian tasavaltaan, Luxemburgin suurherttuakuntaan, Alankomaiden kuningaskuntaan, Itävallan tasavaltaan, Portugalin tasavaltaan, Suomen tasavaltaan, Ruotsin kuningaskuntaan sekä Islannin tasavaltaan ja Norjan kuningaskuntaan 21 päivästä joulukuuta 2007.
   Siltä osin kuin kyseisissä määräyksissä säännellään henkilötarkastusten poistamista sisärajoilla, niitä sovelletaan ilmarajoihin 30 päivästä maaliskuuta 2008.
   Kaikki Schengenin tietojärjestelmän käyttöä koskevat rajoitukset poistetaan niiden jäsenvaltioiden osalta, joita asia koskee, 21 päivästä joulukuuta 2007.
   2.   Liitteessä II tarkoitettuja Schengenin säännöstön määräyksiä sovelletaan kyseisissä jäsenvaltioissa niiden suhteissa Ison-Britannian ja Pohjois-Irlannin yhdistyneeseen kuningaskuntaan 21 päivästä joulukuuta 2007.
   2 artikla
   Kansalliset lyhytaikaiset viisumit, jotka on myönnetty ennen 21 päivää joulukuuta 2007, ovat voimassa muiden kyseessä olevien jäsenvaltioiden alueen läpi tapahtuvaa kauttakulkua varten 30 päivään kesäkuuta 2008 ja niiden voimassaolon ajan sikäli kuin jäsenvaltiot hyväksyvät kyseiset lyhytaikaiset viisumit kauttakulkua varten päätöksen N:o 895/2006/EY mukaisesti. Mainitussa päätöksessä säädettyjä edellytyksiä sovelletaan.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 6 päivänä joulukuuta 2007.

            Neuvoston puolesta

            Puheenjohtaja

         A. COSTA

      (1)  Lausunto annettu 15. marraskuuta 2007 (ei vielä julkaistu virallisessa lehdessä).

      (2)  EYVL L 239, 22.9.2000, s. 138.

      (3)  EUVL L 179, 7.7.2007, s. 46.

      (4)  Euroopan parlamentin ja neuvoston päätös N:o 895/2006/EY, tehty 14 päivänä kesäkuuta 2006, yksinkertaistetun järjestelmän käyttöönotosta henkilötarkastuksissa ulkorajoilla siten, että Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia hyväksyvät kauttakulussa alueidensa läpi yksipuolisesti tietyt asiakirjat kansallisia viisumejaan vastaaviksi (EUVL L 167, 20.6.2006, s. 1).

      (5)  EUVL L 395, 31.12.2004, s. 70.

      (6)  EYVL L 176, 10.7.1999, s. 31.

      LIITE I
      Luettelo vuoden 2003 liittymisasiakirjan 3 artiklan 2 kohdassa tarkoitetuista Schengenin säännöstön määräyksistä, joita on sovellettava kyseisissä jäsenvaltioissa niiden suhteissa Schengenin säännöstöä täysimääräisesti soveltaviin jäsenvaltioihin sekä Islantiin ja Norjaan

                  1.

                  Schengenin yleissopimuksen määräysten osalta:
                  Schengenin yleissopimuksen seuraavat artiklat sellaisina kuin ne ovat muutettuina tietyillä 2 kohdan c alakohdassa jäljempänä luetelluilla säädöksillä: 1 artikla siltä osin kuin se liittyy tässä kohdassa oleviin määräyksiin, 9–12 artikla, 14–25 artikla lukuun ottamatta 19 artiklan toista kohtaa, 40–43 artikla, 126–130 artikla siltä osin kuin ne liittyvät tässä kohdassa oleviin määräyksiin.

                  2.

                  Muut määräykset:

                              a)

                              Sopimuksissa liittymisestä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehtyyn yleissopimukseen ja niiden päätösasiakirjoissa sekä niihin liittyvissä julistuksissa olevat seuraavat määräykset:

                                          —

                                          Italian tasavallan liittymisestä 27 päivänä marraskuuta 1990 allekirjoitetun sopimuksen 2 ja 3 artikla sekä yhteinen julistus Italian tasavallan liittymisestä 14 päivänä kesäkuuta 1985 tehdyn Schengenin sopimuksen soveltamisesta tehtyyn yleissopimukseen koskevan sopimuksen 2 ja 3 artiklasta,

                                          —

                                          Espanjan kuningaskunnan liittymisestä 25 päivänä kesäkuuta 1991 allekirjoitetun sopimuksen 2 ja 3 artikla,

                                          —

                                          Portugalin tasavallan liittymisestä 25 päivänä kesäkuuta 1991 allekirjoitetun sopimuksen 2 ja 3 artikla sekä päätösasiakirjan III osassa oleva julistus 1,

                                          —

                                          Kreikan tasavallan liittymisestä 6 päivänä marraskuuta 1992 allekirjoitetun sopimuksen 2 artikla,

                                          —

                                          Itävallan tasavallan liittymisestä 28 päivänä huhtikuuta 1995 allekirjoitetun sopimuksen 2 ja 3 artikla,

                                          —

                                          Tanskan kuningaskunnan liittymisestä 19 päivänä joulukuuta 1996 allekirjoitetun sopimuksen 2 ja 3 artikla,

                                          —

                                          Suomen tasavallan liittymisestä 19 päivänä joulukuuta 1996 allekirjoitetun sopimuksen 2 ja 3 artikla,

                                          —

                                          Ruotsin kuningaskunnan liittymisestä 19 päivänä joulukuuta 1996 allekirjoitetun sopimuksen 2 ja 3 artikla.

                              b)

                              Schengenin yleissopimuksella perustetun toimeenpanevan komitean seuraavat päätökset:

                                          —

                                          Toimeenpanevan komitean päätös, tehty 23 päivänä kesäkuuta 1998, kaikenkattavasta lausekkeesta Schengenin teknisen säännöstökokonaisuuden kattamiseksi (SCH/Com-ex (98) 29 rev.);

                                          —

                                          Toimeenpanevan komitean päätös, tehty 14 päivänä joulukuuta 1993, yhtenäisen viisumin voimassaolon pidentämisestä (SCH/Com-ex (93) 21);

                                          —

                                          Toimeenpanevan komitean päätös, tehty 14 päivänä joulukuuta 1993, yhtenäisen viisumin peruuttamisessa, kumoamisessa tai sen voimassaoloajan lyhentämisessä noudatettavista yhteisistä periaatteista (SCH/Com-ex (93) 24);

                                          —

                                          Toimeenpanevan komitean päätös, tehty 21 päivänä marraskuuta 1994, sähköisen järjestelmän käyttöönotosta yleissopimuksen 17 artiklan 2 kohdassa määrättyä keskusviranomaisen kuulemista varten (SCH/Com-ex (94) 15 rev.);

                                          —

                                          Toimeenpanevan komitean päätös, tehty 22 päivänä joulukuuta 1994, viisumien myöntämistä koskevien tilastotietojen vaihdosta (SCH/Com-ex (94) 25);

                                          —

                                          Toimeenpanevan komitean päätös, tehty 5 päivänä toukokuuta 1995, yhteisestä viisumipolitiikasta. Brysselissä 28 päivänä huhtikuuta 1995 pidetyn toimeenpanevan komitean kokouksen pöytäkirjaan sisältyvä päätös (SCH/Com-ex (95) PV 1 rev.);

                                          —

                                          Toimeenpanevan komitean päätös, tehty 27 päivänä kesäkuuta 1996, periaatteista Schengen-viisumien myöntämiseksi Schengenin sopimuksen soveltamisesta tehdyn yleissopimuksen 30 artiklan 1 kohdan a alakohdan mukaisesti (SCH/Com-ex (96) 13 rev. 1);

                                          —

                                          Toimeenpanevan komitean päätös, tehty 15 päivänä joulukuuta 1997, Schengen-valtioiden välisen takaisinottoa koskevan sopimuksen mukaisista pääperiaatteista todistuskeinojen ja aihetodisteiden osalta (SCH/Com-ex (97) 39 rev.);

                                          —

                                          Toimeenpanevan komitean päätös, tehty 21 päivänä huhtikuuta 1998, myönnettyjä viisumeita koskevien tilastotietojen vaihdosta (SCH/Com-ex (98) 12);

                                          —

                                          Toimeenpanevan komitean päätös, tehty 23 päivänä kesäkuuta 1998, niihin valtioihin kohdistettavista toimenpiteistä, joiden kohdalla Schengenin alueelta poistamisen edellyttämien asiakirjojen myöntämisessä on ollut ongelmia (SCH/Com-ex (98) 18 rev.);

                                          —

                                          Toimeenpanevan komitean päätös, tehty 23 päivänä kesäkuuta 1998, Monacon oleskeluluvista (SCH/Com-ex (98) 19);

                                          —

                                          Toimeenpanevan komitean päätös, tehty 23 päivänä kesäkuuta 1998, viisuminhakijoiden passien leimaamisesta (SCH/Com-ex (98) 21);

                                          —

                                          Toimeenpanevan komitean päätös, tehty 16 päivänä joulukuuta 1998, rajat ylittävän poliisiyhteistyön suuntaviivoista (SCH/Com-ex (98) 52);

                                          —

                                          Toimeenpanevan komitean päätös, tehty 16 päivänä joulukuuta 1998, joka koskee käsikirjan laatimista asiakirjoista, joihin voidaan liittää viisumi (SCH/Com-ex (98) 56);

                                          —

                                          Toimeenpanevan komitean päätös, tehty 28 päivänä huhtikuuta 1999, yhteisen käsikirjan ja yhteisen konsuliohjeiston lopullisista laitoksista (SCH/Com-ex (99) 13), siltä osin kuin se koskee yhteisen konsuliohjeiston määräyksiä, joita ei vielä ole sovellettava vuoden 2003 liittymisasiakirjan nojalla;

                                          —

                                          Toimeenpanevan komitean päätös, tehty 28 päivänä huhtikuuta 1999, yhteenvedosta, joka koskee käsikirjan laatimista asiakirjoista, joihin voidaan liittää viisumi (SCH/Com-ex (99) 14).

                              c)

                              Seuraavat muut välineet:

                                          —

                                          Neuvoston päätös 2000/645/EY, tehty 17 päivänä lokakuuta 2000, Schengenin säännöstön oikaisemisesta sellaiseksi kuin se on Schengenin toimeenpanevan komitean päätöksessä SCH/Com-ex (94) 15 Rev (EYVL L 272, 25.10.2000, s. 24, päätös sellaisena kuin se on muutettuna päätöksellä 2003/330/EY (EUVL L 116, 13.5.2003, s. 22));

                                          —

                                          Neuvoston asetus (EY) N:o 1091/2001, annettu 28 päivänä toukokuuta 2001, vapaasta liikkuvuudesta pitkäaikaista oleskelua varten myönnetyn viisumin nojalla (EYVL L 150, 6.6.2001, s. 4);

                                          —

                                          Neuvoston päätös 2001/420/EY, tehty 28 päivänä toukokuuta 2001, yhteisen konsuliohjeiston V ja VI osan sekä liitteen 13 sekä yhteisen käsikirjan liitteen 6 a muuttamisesta sellaisten pitkäaikaista oleskelua varten myönnettyjen viisumien osalta, joita voidaan käyttää samanaikaisesti viisumina, joka kelpaa yhteen tai useampaan maahantuloon (EYVL L 150, 6.6.2001, s. 47), siltä osin kuin se koskee yhteistä konsuliohjeistoa;

                                          —

                                          Neuvoston direktiivi 2001/40/EY, annettu 28 päivänä toukokuuta 2001, kolmansien maiden kansalaisia koskevien maastapoistamispäätösten vastavuoroisesta tunnustamisesta (EYVL L 149, 2.6.2001, s. 34) ja neuvoston päätös 2004/191/EY, tehty 23 päivänä helmikuuta 2004, kolmansien maiden kansalaisia koskevien maastapoistamispäätösten vastavuoroisesta tunnustamisesta annetun direktiivin 2001/40/EY soveltamisesta aiheutuvan taloudellisen epätasapainon korvaamista koskevista perusteista ja käytännön järjestelyistä (EUVL L 60, 27.2.2004, s. 55);

                                          —

                                          Neuvoston päätös 2002/44/EY, tehty 20 päivänä joulukuuta 2001, yhteisen konsuliohjeiston VII osan ja liitteen 12 sekä yhteisen käsikirjan liitteen 14 a muuttamisesta (EYVL L 20, 23.1.2002, s. 5), siltä osin kuin se koskee yhteistä konsuliohjeistoa;

                                          —

                                          Neuvoston päätös 2002/354/EY, tehty 25 päivänä huhtikuuta 2002, yhteisen konsuliohjeiston III osan mukauttamisesta ja sen liitteen 16 laatimisesta (EYVL L 123, 9.5.2002, s. 50);

                                          —

                                          Neuvoston päätös 2002/585/EY, tehty 12 päivänä heinäkuuta 2002, yhteisen konsuliohjeiston III ja VIII osan mukauttamisesta (EYVL L 187, 16.7.2002, s. 44);

                                          —

                                          Neuvoston päätös 2002/586/EY, tehty 12 päivänä heinäkuuta 2002, yhteisen konsuliohjeiston VI osan mukauttamisesta (EYVL L 187, 16.7.2002, s. 48);

                                          —

                                          Neuvoston asetus (EY) N:o 415/2003, annettu 27 päivänä helmikuuta 2003, viisumien myöntämisestä rajalla, mukaan lukien tällaisten viisumien myöntäminen kauttakulkumatkalla oleville merimiehille (EUVL L 64, 7.3.2003, s. 1);

                                          —

                                          Neuvoston asetus (EY) N:o 693/2003, annettu 14 päivänä huhtikuuta 2003, erityisen kauttakulkua helpottavan asiakirjan (FTD) ja rautateitse tapahtuvaa kauttakulkua helpottavan asiakirjan (FRTD) käyttöön ottamisesta sekä yhteisen konsuliohjeiston ja yhteisen käsikirjan muuttamisesta (EUVL L 99, 17.4.2003, s. 8), siltä osin kuin se koskee yhteistä konsuliohjeistoa;

                                          —

                                          Neuvoston päätös 2003/454/EY, tehty 13 päivänä kesäkuuta 2003, diplomaatti- ja konsuliedustustojen yhteisen konsuliohjeiston liitteen 12 ja yhteisen käsikirjan liitteen 14 a muuttamisesta viisumimaksujen osalta (EUVL L 152, 20.6.2003, s. 82), siltä osin kuin se koskee yhteistä konsuliohjeistoa;

                                          —

                                          Neuvoston päätös 2003/585/EY, tehty 28 päivänä heinäkuuta 2003, yhteisen konsuliohjeiston liitteessä 2 olevan luettelon A ja yhteisen käsikirjan liitteessä 5 olevan luettelon A muuttamisesta Pakistanin diplomaattipassin haltijoita koskevan viisumipakon osalta (EUVL L 198, 6.8.2003, s. 13), siltä osin kuin se koskee yhteistä konsuliohjeistoa;

                                          —

                                          Neuvoston päätös 2003/586/EY, tehty 28 päivänä heinäkuuta 2003, yhteisen konsuliohjeiston liitteessä 3 olevan I osan ja yhteisen käsikirjan liitteessä 5 a olevan I osan muuttamisesta niiden kolmansien maiden kansalaisten osalta, jotka tarvitsevat viisumin lentokenttäkauttakulkua varten (EUVL L 198, 6.8.2003, s. 15), siltä osin kuin se koskee yhteistä konsuliohjeistoa;

                                          —

                                          Neuvoston päätös 2003/725/YOS, tehty 2 päivänä lokakuuta 2003, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 40 artiklan 1 ja 7 kohdan määräysten muuttamisesta (EUVL L 260, 11.10.2003, s. 37);

                                          —

                                          Neuvoston päätös 2004/14/EY, tehty 22 päivänä joulukuuta 2003, yhteisen konsuliohjeiston V osan kolmannen alakohdan (Yleiset arviointiperusteet hakemuksen tutkinnalle) muuttamisesta (EUVL L 5, 9.1.2004, s. 74);

                                          —

                                          Neuvoston päätös 2004/15/EY, tehty 22 päivänä joulukuuta 2003, yhteisen konsuliohjeiston II osan 1.2 kohdan muuttamisesta ja näiden konsuliohjeistojen uudesta liitteestä (EUVL L 5, 9.1.2004, s. 76);

                                          —

                                          Neuvoston päätös 2004/17/EY, tehty 22 päivänä joulukuuta 2003, yhteisen konsuliohjeiston V osan 1.4 kohdan ja yhteisen käsikirjan I osan 4.1.2 kohdan muuttamisesta matkasairausvakuutustodistuksen sisällyttämiseksi niiden asiakirjojen joukkoon, joita vaaditaan yhtenäisen maahantuloviisumin myöntämiseksi (EUVL L 5, 9.1.2004, s. 79), siltä osin kuin se koskee yhteistä konsuliohjeistoa;

                                          —

                                          Neuvoston päätös 2004/573/EY, tehty 29 päivänä huhtikuuta 2004, yhteisten lentojen järjestämisestä henkilökohtaisen maastapoistamispäätöksen saaneiden kolmansien maiden kansalaisten poistamiseksi kahden tai useamman jäsenvaltion alueelta (EUVL L 261, 6.8.2004, s. 28);

                                          —

                                          Euroopan parlamentin ja neuvoston suositus 2005/761/EY, annettu 28 päivänä syyskuuta 2005, yhteisössä tieteellistä tutkimusta varten matkustaville kolmansien maiden tutkijoille lyhytaikaiseen oleskeluun tarkoitettuja yhtenäisiä viisumeja koskevien jäsenvaltioiden myöntämismenettelyjen helpottamiseksi (EUVL L 289, 3.11.2005, s. 23);

                                          —

                                          Euroopan parlamentin ja neuvoston asetus (EY) N:o 562/2006, annettu 15 päivänä maaliskuuta 2006, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (EUVL L 105, 13.4.2006, s. 1); asetuksen 1 artiklan ensimmäinen virke ja III osasto;

                                          —

                                          Neuvoston päätös 2006/440/EY, tehty 1 päivänä kesäkuuta 2006, viisumihakemuksen käsittelyn hallinnollisia kuluja vastaavia maksuja koskevan yhteisen konsuliohjeiston liitteen 12 ja yhteisen käsikirjan liitteen 14 a muuttamisesta (EUVL L 175, 29.6.2006, s. 77), siltä osin kuin se koskee yhteistä konsuliohjeistoa;

                                          —

                                          Euroopan parlamentin ja neuvoston asetus (EY) N:o 1931/2006, annettu 20 päivänä joulukuuta 2006, paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta (EUVL L 405, 30.12.2006, s. 1); asetuksen 4 artiklan b alakohta ja 9 artiklan c alakohta;

                                          —

                                          Neuvoston päätös 2006/684/EY, tehty 5 päivänä lokakuuta 2006, yhteisen konsuliohjeiston liitteessä 2 olevan luettelon A muuttamisesta Indonesian diplomaatti- ja virkapassin haltijoita koskevan viisumipakon osalta (EUVL L 280, 12.10.2006, s. 29);

                                          —

                                          Neuvoston päätös 2007/519/EY, tehty 16 päivänä heinäkuuta 2007, Schengenin konsultointiverkoston osan 2 muuttamisesta (tekniset eritelmät) (EUVL L 192, 24.7.2007, s. 26).

      LIITE II
      Luettelo vuoden 2003 liittymisasiakirjan 3 artiklan 2 kohdassa tarkoitetuista Schengenin säännöstön määräyksistä, joita on sovellettava kyseisissä jäsenvaltioissa niiden suhteissa Ison-Britannian ja Pohjois-Irlannin yhdistyneeseen kuningaskuntaan

                  1.

                  Schengenin yleissopimuksen määräysten osalta:
                  40 artikla sekä 42 ja 43 artikla siltä osin kuin ne liittyvät 40 artiklaan.

                  2.

                  Muut määräykset:

                              a)

                              Schengenin yleissopimuksella perustetun toimeenpanevan komitean seuraavat päätökset:
                              Toimeenpanevan komitean päätös, tehty 16 päivänä joulukuuta 1998, rajat ylittävän poliisiyhteistyön suuntaviivoista (SCH/Com-ex (98) 52).

                              b)

                              Seuraavat muut välineet:
                              Neuvoston päätös 2003/725/YOS, tehty 2 päivänä lokakuuta 2003, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 40 artiklan 1 ja 7 kohdan määräysten muuttamisesta (EUVL L 260, 11.10.2003, s. 37).


title: Neuvoston päätös 2012/344/YUTP, annettu 23 päivänä maaliskuuta 2012 , puitteiden luomista Albanian tasavallan osallistumiselle Euroopan unionin kriisinhallintaoperaatioihin koskevan Euroopan unionin ja Albanian tasavallan välisen sopimuksen allekirjoittamisesta ja tekemisestä

text:
                  29.6.2012

                  FI

                  Euroopan unionin virallinen lehti

                  L 169/1

         NEUVOSTON PÄÄTÖS 2012/344/YUTP,
         annettu 23 päivänä maaliskuuta 2012,
         puitteiden luomista Albanian tasavallan osallistumiselle Euroopan unionin kriisinhallintaoperaatioihin koskevan Euroopan unionin ja Albanian tasavallan välisen sopimuksen allekirjoittamisesta ja tekemisestä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan sekä Euroopan unionin toiminnasta tehdyn sopimuksen ja erityisesti sen 218 artiklan 5 ja 6 kohdan,
         ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
         sekä katsoo seuraavaa:

                     (1)

                     Edellytykset kolmansien valtioiden osallistumiselle Euroopan unionin kriisinhallintaoperaatioihin olisi vahvistettava sopimuksessa, jolla luodaan puitteet tällaiselle mahdolliselle tulevalle osallistumiselle, sen sijaan, että edellytykset määritettäisiin tapauskohtaisesti kunkin operaation osalta.

                     (2)

                     Neuvoston hyväksyttyä 26 päivänä huhtikuuta 2010 päätöksen neuvottelujen aloittamista koskevasta valtuutuksesta korkea edustaja on neuvotellut Euroopan unionin ja Albanian tasavallan välisen sopimuksen puitteiden luomisesta Albanian tasavallan osallistumiselle Euroopan unionin kriisinhallintaoperaatioihin, jäljempänä ’sopimus’.

                     (3)

                     Sopimus olisi hyväksyttävä,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään puitteiden luomista Albanian tasavallan osallistumiselle Euroopan unionin kriisinhallintaoperaatioihin koskeva Euroopan unionin ja Albanian tasavallan välinen sopimus, jäljempänä ’sopimus’, Euroopan unionin puolesta.
            Sopimuksen teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.

            3 artikla
            Neuvoston puheenjohtaja antaa unionin puolesta sopimuksen 16 artiklan 1 kohdassa määrätyn ilmoituksen.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 23 päivänä maaliskuuta 2012.

                  Neuvoston puolesta

                  Puheenjohtaja

               C. ASHTON


title: Neuvoston päätös 2012/835/YUTP, annettu 21 päivänä joulukuuta 2012 , Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP voimassaolon jatkamisesta

text:
               28.12.2012

               FI

               Euroopan unionin virallinen lehti

               L 357/13

         NEUVOSTON PÄÄTÖS 2012/835/YUTP,
   annettu 21 päivänä joulukuuta 2012,
   Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 15 päivänä helmikuuta 2010 päätöksen 2010/96/YUTP (1).

               (2)

               Neuvosto antoi 28 päivänä heinäkuuta 2011 päätöksen 2011/483/YUTP (2), jolla muutettiin päätöstä 2010/96/YUTP ja jatkettiin sen voimassaoloa vielä yhdellä vuodella.

               (3)

               Päätöstä 2010/96/YUTP muuttamista ja sen voimassaolon jatkamista koskevan uuden neuvoston päätöksen hyväksymisen viivästymisen johdosta on mainitun päätöksen voimassaoloa on välttämätöntä jatkaa, jotta sen piiriin voidaan saada voidaan EU:n Somalian koulutusoperaation (EUTM Somalia) läsnäolo Ugandassa 1 päivästä tammikuuta 2013

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä siten osallistu tämän operaation rahoittamiseen.

               (5)

               EU:n sotilasoperaation voimassaoloa olisi jatkettava edelleen,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/96/YUTP seuraavasti:

               1)

               Korvataan 10 artikla seuraavasti:
               "10 artikla
               Rahoitusjärjestelyt
               1.   EU:n sotilasoperaation yhteisiä kustannuksia hallinnoidaan Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, (Athene) 19 päivänä joulukuuta 2011 annetun neuvoston päätöksen 2011/871/YUTP (3), jäljempänä ‧Athene-päätös‧, mukaisesti.
               2.   Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 päättyvälle kaudelle on 4,8 miljoonaa euroa. Athene-päätöksen 25 artiklan 1 kohdassa tarkoitettu tämän rahoitusohjeen prosenttiosuus on 60 prosenttia.
               3.   Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 alkavalle ja 31 päivänä joulukuuta 2012 päättyvälle kaudelle on 4,8 miljoonaa euroa. Athene-päätöksen 25 artiklan 1 kohdassa tarkoitettu tämän rahoitusohjeen prosenttiosuus on 30 prosenttia.
               4.   Rahoitusohje EU:n sotilasoperaation yhteisiä kustannuksia varten 1 päivänä tammikuuta 2013 alkavalle kaudelle on 0,05 miljoonaa euroa. Athene-päätöksen 25 artiklan 1 kohdassa tarkoitettu tämän rahoitusohjeen prosenttiosuus on 100 prosenttia.

               2)

               Korvataan 12 artiklan 2 kohta seuraavasti:
               "2.   EU:n sotilasoperaation toimeksianto päättyy 31 päivänä tammikuuta 2015."

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2013.

      Tehty Brysselissä 21 päivänä joulukuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 44, 19.2.2010, s. 16.

      (2)  EUVL L 198, 30.7.2011, s. 37.

      (3)  EUVL L 343, 23.12.2011, s. 35."